Markhams memoarer ble gjenutgitt i USA i 1983 etter at George Gutekunst hadde lest et brev hvor Ernest Hemingway (som hadde truffet Markham i 1934 da han var på safari) hyller Markhams skrivekunst. Da levde den åttiårige Markham i fattigdom i Kenya hvor hun fortsatt trente veddeløpshester. Gjenutgivelsen ble en bestselger og inntektene var nok til at Markham kunne leve godt resten av sitt liv. Frem til da hadde hun vært understøttet av venner.